CELEX: 62016TN0907
Language: fi
Date: 2016-12-22 00:00:00
Title: Asia T-907/16: Kanne 22.12.2016 – Schwenk Zement v. komissio

27.2.2017   
            
            
               FI
            
            
               Euroopan unionin virallinen lehti
            
            
               C 63/33
            
         Kanne 22.12.2016 – Schwenk Zement v. komissio
   (Asia T-907/16)
   (2017/C 063/45)
   Oikeudenkäyntikieli: saksa
   
      Asianosaiset ja muut osapuolet
   
   
      Kantaja: Schwenk Zement KG (Ulm, Saksa) (edustajat: asianajajat U. Soltész, M. Raible ja G. Wecker)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa riitautetun päätöksen
            
         
               —
            
            
               velvoittaa komission korvaamaan kantajan oikeudenkäyntikulut.
            
         
      Kanneperusteet
   
   Kyseinen kumoamiskanne kohdistuu komission 10.10.2016 tekemään päätökseen C(2016) 6591 final (asia M.7878 – HeidelbergCement / Schwenk / Cemex Hungary / Cemex Croatia (EUVL 2016, C 374, s. 1)).
   Kantaja vetoaa kanteensa tueksi kahteen kanneperusteeseen.
   
               1.
            
            
               Ensimmäinen kanneperuste: asetuksen (EY) N:o 139/2004 (1) 1 artiklaa, mahdollisesti luettuna yhdessä komission asetuksen (EY) N:o 139/2004 mukaisesti toimivaltakysymyksistä antaman konsolidoidun tiedonannon (jäljempänä konsolidoitu toimivaltatiedoksianto) 147 kohdan kanssa
               Kantaja väittää ensimmäisessä kanneperusteessa, että komissio ei ole toimivaltainen tarkastamaan riidanalaista keskittymää. Jos olisi nimittäin oikealla tavalla katsottu, ettei kantaja ollut siihen osallistuva yritys, asetuksen (EY) N:o 139/2004 1 artiklan mukaiset liikevaihdon raja-arvot eivät olisi ylittyneet.
            
         
               2.
            
            
               Toinen kanneperuste: Perustelujen puutteellisuus
               Kantaja väittää, että komissio on tosin viitannut konsolidoidun toimivaltatiedoksiannon 147 kohdan mukaiseen poikkeustapaukseen, mutta ei ole osoittanut, että sen edellytykset tosiasiallisesti täyttyvät.
            
         
      (1)  Yrityskeskittymien valvonnasta 20.1.2004 annettu neuvoston asetus (EY) N:o 139/2004 (EUVL 2004, L 24, s. 1).